CELEX: 32017R2305
Language: hu
Date: 2017-12-12 00:00:00
Title: Az Európai Parlament és a Tanács (EU) 2017/2305 rendelete (2017. december 12.) az 1303/2013/EU rendeletnek a gazdasági, társadalmi és a területi kohéziót szolgáló források, valamint a beruházás a növekedésbe és munkahelyteremtésbe célkitűzés és az európai területi együttműködési célkitűzés számára biztosított források változásai tekintetében történő módosításáról

15.12.2017   
            
            
               HU
            
            
               Az Európai Unió Hivatalos Lapja
            
            
               L 335/1
            
         AZ EURÓPAI PARLAMENT ÉS A TANÁCS (EU) 2017/2305 RENDELETE
   (2017. december 12.)
   az 1303/2013/EU rendeletnek a gazdasági, társadalmi és a területi kohéziót szolgáló források, valamint a beruházás a növekedésbe és munkahelyteremtésbe célkitűzés és az európai területi együttműködési célkitűzés számára biztosított források változásai tekintetében történő módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 177. cikkére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   az Európai Gazdasági és Szociális Bizottsággal folytatott konzultációt követően,
   a Régiók Bizottságával folytatott konzultációt követően,
   rendes jogalkotási eljárás keretében (1),
   mivel:
   
               (1)
            
            
               Az 1303/2013/EU európai parlamenti és tanácsi rendelet (2) megállapítja az európai strukturális és beruházási alapokra vonatkozó közös és általános szabályokat.
            
         
               (2)
            
            
               Az 1311/2013/EU, Euratom tanácsi rendelet (3) 7. cikke (1) bekezdésének, valamint az 1303/2013/EU rendelet 92. cikke (3) bekezdésének megfelelően a Bizottság 2016-ban felülvizsgálta a kohéziós politika beruházás a növekedésbe és munkahelyteremtésbe célkitűzésének keretében a 2017–2020 közötti időszakra az egyes tagállamok részére elkülönített összes előirányzatot.
            
         
               (3)
            
            
               Az 1311/2013/EU, Euratom rendelet 7. cikke (3) bekezdésének, valamint az 1303/2013/EU rendelet 92. cikke (3) bekezdésének megfelelően a Bizottság az említett felülvizsgálat eredményét „A pénzügyi keret 2017-re vonatkozó technikai kiigazítása a bruttó nemzeti jövedelem (GNI) alakulásának és a kohéziós politika keretek kiigazításának megfelelően” című, a Tanácsnak és az Európai Parlamentnek címzett, 2016. június 30-i közleményében ismertette. E közleményben a Bizottság megállapította, hogy a legfrissebb statisztikák szerint az összes és a felülvizsgált előirányzatok közötti összesített eltérés Belgium, a Cseh Köztársaság, Dánia, Észtország, Írország, Görögország, Spanyolország, Horvátország, Olaszország, Ciprus, Hollandia, Szlovénia, Szlovákia, Finnország, Svédország és az Egyesült Királyság esetében meghaladja a +/– 5 %-ot. Emellett a Bizottság megállapította, hogy a 2012–2014 közötti időszak egy főre jutó GNI-ére vonatkozó adatok alapján Ciprus 2017. január 1-jétől teljes mértékben jogosulttá válik a Kohéziós Alapból való támogatásra.
            
         
               (4)
            
            
               Az 1311/2013/EU, Euratom rendelet 7. cikkének (4) és (5) bekezdésében, valamint az 1303/2013/EU rendelet 92. cikkének (3) bekezdésében előírtaknak megfelelően az említett tagállamok előirányzatainak összegét megfelelően ki kell igazítani, azzal a feltétellel, hogy a kiigazítások teljes nettó hatása nem haladja meg a 4 milliárd EUR-t.
            
         
               (5)
            
            
               mivel a felülvizsgálat a beruházás a növekedésbe és munkahelyteremtésbe célkitűzés, az európai területi együttműködési célkitűzés, valamint az ifjúsági foglalkoztatási kezdeményezés keretében hatással volt a globális forrásokra vonatkozó előirányzatok tagállamok szerinti éves bontására, a felülvizsgálatot az (EU) 2016/1941 bizottsági végrehajtási határozat (4) hajtotta végre.
            
         
               (6)
            
            
               E kiigazítások teljes nettó hatása a gazdasági, társadalmi és területi kohéziót szolgáló források 4 milliárd EUR-val való növelése. Ezt a növelést az 1303/2013/EU rendelet 91. cikke (1) bekezdésének is tükröznie kell, amelyet ezért megfelelően ki kell igazítani.
            
         
               (7)
            
            
               A beruházás a növekedésbe és munkahelyteremtésbe célkitűzés számára biztosított forrásokat, valamint azoknak az 1303/2013/EU rendelet 92. cikke (1) bekezdésében előírt elosztását a kevésbé fejlett régiók, az átmeneti régiók, a fejlettebb régiók, a Kohéziós Alapból támogatott tagállamok és a legkülső régiók között megfelelően ki kell igazítani.
            
         
               (8)
            
            
               Az 1311/2013/EU, Euratom rendelet 14. cikke (1) bekezdésének megfelelően a többéves pénzügyi keret kötelezettségvállalási előirányzatainak felső határai alatt rendelkezésre álló mozgástérből a többéves pénzügyi keretre vonatkozó összesített kötelezettségvállalási tartalékot kell képezni, és azt a 2016–2020 közötti időszakra vonatkozóan a többéves pénzügyi keretben megállapított összeghatárok felett, a növekedéssel és foglalkoztatással és különösen a fiatalok foglalkoztatásával kapcsolatos szakpolitikai célokra kell rendelkezésre bocsátani. Az (EU, Euratom) 2017/1123 tanácsi rendelet (5) megszüntette a többéves pénzügyi keret 2014–2017 közötti időszakra vonatkozó kötelezettségvállalási előirányzatainak felső határai alatt rendelkezésre álló mozgástér korlátozását, ezáltal lehetővé vált az ifjúsági foglalkoztatási kezdeményezés 2020-ig történő meghosszabbítása, valamint az ifjúsági foglalkoztatási kezdeményezésre allokált egyedi forrás folyó árakon 1,2 milliárd EUR-val történő megemelése a 2017–2020 közötti időszakra vonatkozóan. Az ifjúsági foglalkoztatási kezdeményezésre az 1303/2013/EU rendelet 91. cikkének (1) bekezdésében és 92. cikkének (5) bekezdésében meghatározott egyedi forrást ezért ennek megfelelően ki kell igazítani.
            
         
               (9)
            
            
               Az 1303/2013/EU rendelet 94. cikke (2) bekezdésének megfelelően a Bizottság elfogadta a Dánia által benyújtott javaslatot az európai területi együttműködési célkitűzésre megállapított előirányzata egy részének a beruházás a növekedésbe és munkahelyteremtésbe célkitűzés számára való átcsoportosítására. Ennek az átcsoportosításnak az említett rendelet 92. cikkének (9) bekezdése szerint az európai területi együttműködési célkitűzésre rendelkezésre álló globális források kiigazításában is meg kell jelennie.
            
         
               (10)
            
            
               Az 1311/2013/EU, Euratom rendelet 19. cikkének (1) bekezdésében meghatározott eljárásnak megfelelően az (EU, Euratom) 2015/623 tanácsi rendelet (6) a strukturális alapokhoz és a Kohéziós Alaphoz rendelt források összegéből folyó árakon 11 216 187 326 EUR összeget átvitt a következő évekre. Ezt az átvitelt meg kell jeleníteni az 1303/2013/EU rendelet VI. mellékletében, amely meghatározza a 2014–2020 közötti időszakra vonatkozó kötelezettségvállalási előirányzatok globális éves bontását. Továbbá, az Európai Mezőgazdasági Vidékfejlesztési Alaphoz és az Európai Tengerügyi és Halászati Alaphoz rendelt, folyó árakon 9 446 050 652 EUR összeg, amelyet nem lehetett 2014-ben lekötni, sem pedig 2015-re átvinni, a következő évekre került átvitelre.
            
         
               (11)
            
            
               Tekintettel arra, hogy gondoskodni kell a 2017-es költségvetési évre rendelkezésre bocsátott további források pénzügyi fedezetének biztosításáról, ideértve a fedezetnek az érintett programok módosításán keresztül történő biztosítását is, helyénvalónak tűnt kivételt biztosítani a nemzeti parlamenteknek az Európai Unióban betöltött szerepéről szóló, az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt 1. jegyzőkönyv 4. cikkében említett nyolchetes időszak alól.
            
         
               (12)
            
            
               Az ifjúsági foglalkoztatási kezdeményezést támogató programok meghosszabbításának sürgősségére tekintettel ennek a rendeletnek az Európai Unió Hivatalos Lapjában való kihirdetését követő napon hatályba kell lépnie.
            
         
               (13)
            
            
               Az 1303/2013/EU rendeletet ezért módosítani kell,
            
         ELFOGADTA EZT A RENDELETET:
   1. cikk
   Az 1303/2013/EU rendelet a következőképpen módosul:
   
               1.
            
            
               A 91. cikk (1) bekezdése helyébe a következő szöveg lép:
               „(1)   A 2014–2020 közötti időszak vonatkozásában a költségvetési kötelezettségvállalások tekintetében rendelkezésre álló gazdasági, társadalmi és területi kohéziós célú források összege 2011-es árakon 329 978 401 458 EUR a VI. mellékletben feltüntetett éves bontásban; ebből 325 938 694 233 EUR az ERFA, az ESZA és a Kohéziós Alap részére allokált globális forrás, 4 039 707 225 EUR pedig az ifjúsági foglalkoztatási kezdeményezésre allokált egyedi forrás. A programozás és az Unió költségvetésébe történő későbbi belefoglalás céljából a gazdasági, társadalmi és a területi kohéziót szolgáló források összegének évi 2 %-os indexálására kerül sor.”;
            
         
               2.
            
            
               A 92. cikk a következőképpen módosul:
               
                           a)
                        
                        
                           az (1) bekezdés helyébe a következő szöveg lép:
                           „(1)   A beruházás a növekedésbe és a munkahelyteremtésbe célkitűzés számára biztosított források a globális források összegének 96,09 %-át teszik ki (azaz összesen 317 103 114 309 EUR-t), és az alábbiak szerint kerülnek elosztásra:
                           
                                       a)
                                    
                                    
                                       48,64 % (azaz összesen 160 498 028 177 EUR) a kevésbé fejlett régiók számára;
                                    
                                 
                                       b)
                                    
                                    
                                       10,19 % (azaz összesen 33 621 675 154 EUR) az átmeneti régiók számára;
                                    
                                 
                                       c)
                                    
                                    
                                       15,43 % (azaz összesen 50 914 723 304 EUR) a fejlettebb régiók számára;
                                    
                                 
                                       d)
                                    
                                    
                                       20,01 % (azaz összesen 66 029 882 135 EUR) a Kohéziós Alapból támogatott tagállamok számára;
                                    
                                 
                                       e)
                                    
                                    
                                       0,42 % (azaz összesen 1 378 882 914 EUR) kiegészítő támogatás az EUMSZ 349. cikkében meghatározott legkülső régiók, valamint az 1994-es csatlakozási okmányhoz csatolt 6. jegyzőkönyv 2. cikkében megállapított kritériumoknak megfelelő, NUTS 2. szintű régiók számára.”;
                                    
                                 
                     
                           b)
                        
                        
                           az (5) bekezdés helyébe a következő szöveg lép:
                           „(5)   Az ifjúsági foglalkoztatási kezdeményezés forrásai az ifjúsági foglalkoztatási kezdeményezésre allokált 4 039 707 225 EUR egyedi forrásból és legalább 4 039 707 225 EUR célzott ESZA-beruházásból származnak.”;
                        
                     
                           c)
                        
                        
                           a (9) bekezdés helyébe a következő szöveg lép:
                           „(9)   Az európai területi együttműködési célkitűzés számára biztosított források a 2014–2020 közötti időszak során az alapokból költségvetési kötelezettségvállalásra rendelkezésre álló globális források 2,69 %-át teszik ki (azaz összesen 8 865 148 841 EUR-t).”
                        
                     
         
               3.
            
            
               A VI. melléklet helyébe e rendelet mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Strasbourgban, 2017. december 12-én.
      
         
            az Európai Parlament részéről
         
         
            az elnök
         
         A. TAJANI
      
      
         
            a Tanács részéről
         
         
            az elnök
         
         M. MAASIKAS
      
   
   
      (1)  Az Európai Parlament 2017. november 30-i álláspontja (a Hivatalos Lapban még nem tették közzé) és a Tanács 2017. december 7-i határozata.
   
      (2)  Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).
   
      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).
   
      (4)  A Bizottság (EU) 2016/1941 végrehajtási határozata (2016. november 3.) a 2014–2020 közötti időszakra a beruházás a növekedésbe és munkahelyteremtésbe célkitűzés és az európai területi együttműködési célkitűzés keretében az Európai Regionális Fejlesztési Alap, az Európai Szociális Alap és a Kohéziós Alap számára biztosított globális források tagállamok szerinti éves bontásának megállapításáról, az ifjúsági és foglalkoztatási kezdeményezéshez rendelt egyedi forrásból származó összegek tagállamok szerinti éves bontásának és a támogatásra jogosult régiók jegyzékének, valamint az egyes tagállamok Kohéziós Alapból és strukturális alapokból származó támogatásából az Európai Hálózatfinanszírozási Eszköz részére és a leginkább rászoruló személyek támogatására átcsoportosítandó összegek megállapításáról szóló 2014/190/EU végrehajtási határozat módosításáról (HL L 299., 2016.11.5., 61. o.).
   
      (5)  A Tanács (EU, Euratom) 2017/1123 rendelete (2017. június 20.) a 2014–2020-as időszakra vonatkozó többéves pénzügyi keretről szóló 1311/2013/EU, Euratom rendelet módosításáról (HL L 163., 2017.6.24., 1. o.).
   
      (6)  A Tanács (EU, Euratom) 2015/623 rendelete (2015. április 21.) a 2014–2020-as időszakra vonatkozó többéves pénzügyi keretről szóló 1311/2013/EU, Euratom rendelet módosításáról (HL L 103., 2015.4.22., 1. o.).
   
      MELLÉKLET
      „
            VI. MELLÉKLET
            A KÖTELEZETTSÉGVÁLLALÁSI ELŐIRÁNYZATOK ÉVES BONTÁSA A 2014–2020 KÖZÖTTI IDŐSZAKBAN
            Kiigazított éves megoszlás (az ifjúsági foglalkoztatási kezdeményezés kiegészítő forrásait beleértve)
            
                         
                     
                     
                        2014
                     
                     
                        2015
                     
                     
                        2016
                     
                     
                        2017
                     
                     
                        2018
                     
                     
                        2019
                     
                     
                        2020
                     
                     
                        Összesen
                     
                  
                        EUR, 2011-es árakon
                     
                     
                        34 108 069 924 
                     
                     
                        55 725 174 682 
                     
                     
                        46 044 910 736 
                     
                     
                        48 027 317 164 
                     
                     
                        48 240 419 297 
                     
                     
                        48 712 359 314 
                     
                     
                        49 120 150 341 
                     
                     
                        329 978 401 458 
                     
                  ”